GiliGold/VAD_KnessetCorpus huggingface dataset:
הדיין אליהו היישריק: הפירוש המעשי של זה ומאחורי החוק הזה שהושלם בתשמ"א-1981 – שקבע שהשכר יוצמד לשכר הממוצע במשק – יש לוגיקה מסוימת.
הדיין אליהו היישריק: זה לא נחקק בחלל ריק.
הדיין אליהו היישריק: הלוגיקה היא כפי שאמרו קודמותיי, גם חברת הכנסת יחימוביץ וגם השופטות.
הדיין אליהו היישריק: אי אפשר היום לבוא ולומר שאני אתקן צד אחד של הדבר ואני לא מתייחס לצד השני.
הדיין אליהו היישריק: אי אפשר לנתק דיון ולדון בפרט אחד, בדבר שהוא מורכב ממכלול של פרטים.
הדיין אליהו היישריק: לומר שהפרט הזה מפריע לי ואני מקצץ אותו.
הדיין אליהו היישריק: אתה לא יכול לדון על קיצוץ בשעה שהתמונה והלוגיקה שעומדת מאחורי הדבר נפגמת.
הדיין אליהו היישריק: אם היום יתחילו לדון מאפס ויתחילו להגיד ששכר השופטים צריך להיות שישים אלף שקלים או חמישים אלף שקלים.
הדיין אליהו היישריק: כשאתה בא לדון על דבר ואתה רוצה לתקן משהו – ויכול להיות שיש בזה תיקון ויכול להיות שאין, ניתן להתווכח על זה – אי אפשר לנתק את זה ממכלול הדברים ולומר אני מתקן את זה ועכשיו ייגרם עוול אבל לא הכנתי שום תיקון למה שאני הולך לקלקל.
הדיין אליהו היישריק: לכן אני אומר שההיגיון שעומד מאחורי הדברים האלה, אלה אותם דברים שאמרו כבוד שר המשפטים וחברת הכנסת יחימוביץ.
הדיין אליהו היישריק: אנחנו רוצים שהמגזר הזה יהיה מנותק וזאת הייתה כוונת החוק.
הדיין אליהו היישריק: כמנותק מכל מערכת השכר, קבעו לו סולם תיקון עצמאי ובו אי אפשר לפגום.
רונית תירוש: אני רוצה לשאול שתי שאלות.
רונית תירוש: רשמתי טבלה וביקשתי שאילן ימלא אותה, אבל תאמר זאת בעל פה כי אני פשוט התבלבלתי.
רונית תירוש: שכר השופטים מוצמד לשכר ממוצע במשק.
רונית תירוש: שכר שרים?
משה גפני: למדד.
אילן לוין: בעבר גם הוא היה צמוד לשכר הממוצע במשק.
רונית תירוש: לא משנה.
רונית תירוש: שכר ראשי ערים?
משה גפני: זה לא נוגע אלינו.
אילן לוין: למיטב זיכרוני גם הם צמודים  למדד.
קריאה: כמו שרים.
רונית תירוש: שכר חברי הכנסת?
משה גפני: לשכר הממוצע במשק.
משה גפני: כמו השופטים.
רונית תירוש: אתה בצדק אומר שאתה רוצה לקבל החלטה.
אילן לוין: לא, לא אני מקבל.
משה גפני: לא, אני.
משה גפני: אל תזרקי על אף אחד.
רונית תירוש: התכוונתי אליך.
רונית תירוש: אתה אדוני היושב ראש רוצה שלא תהיה איפה ואיפה.
משה גפני: החלטה אחידה.
רונית תירוש: שתהיה החלטה אחידה.
רונית תירוש: אני שמעתי כאן נימוק שדי שכנע אותי ואני חייבת לומר לך.
רונית תירוש: אני באתי עם עמדה אחת ואני השתכנעתי מכבוד השופטת אלשיך שאמרה שהשופטים – היא נתנה דוגמה רק של השופטים – אינם מאוגדים והם אינם נלחמים על שינויים או העלאת שכר מפאת כבוד התפקיד.
רונית תירוש: עובדה, אין מי שיילחם עבורם.
רונית תירוש: הם גם לא שובתים, הם לא רשאים כנראה גם לשבות ולכן הם רוצים להצמיד את עצמם למי שכן עושים את העבודה ולשמור על אותו פער שמקובל אני חושבת על כולנו או על רבים מאתנו, שצריך להיות פער.
רונית תירוש: באותה מידה אני חושבת שהשרים נמצאים באותה עמדה.
רונית תירוש: גם הם לא שובתים, גם הם לא מאוגדים, גם הם אינם נלחמים על שכר וטוב שכך.
רונית תירוש: אם אנחנו רוצים שתהיה אחידות, למה לא לקחת את האחידות לכיוון הזה?
רונית תירוש: זאת אומרת, גם שכר שרים במקרה הזה יהיה מוצמד לשכר הממוצע במשק ולא למדד.
משה גפני: אני אשיב לך.
משה גפני: אני רוצה קודם כל להשיב לחברת הכנסת רונית תירוש.
משה גפני: לפני חודשים ארוכים מה הייתה המשמעות של השוואה מבלי לבוא לעימות הלא נעים הזה?
משה גפני: מה שהיה צריך לעשות, היה צריך לקחת את שכר השרים ולהעלות אותו לשכר הממוצע במשק.
משה גפני: זה מה שהיה צריך לעשות.
משה גפני: אני כיושב ראש הוועדה לא מתכוון לעשות את זה.
משה גפני: מכיוון שאנחנו נמצאים במשבר עמוק במשק מבחינת העובדים עם השכר הנמוך.
משה גפני: אנחנו יודעים שפערי המעמדות הולכים ומתרחבים.
משה גפני: אנחנו כאן בוועדה מתעסקים בזה כל הזמן.
משה גפני: אני לא מכיר פועל שהשכר שלו צמוד לשכר הממוצע במשק.
רונית תירוש: אבל אתה גם לא מכיר פועל שיש לו נהג ומכונית.
משה גפני: שאלת ואני עונה לך.
משה גפני: לא מכיר דבר כזה וגם העובדים האלה, אין להם מכונית ואין להם הרבה דברים.
משה גפני: אם יש לך תשובה, אני לא צריך לענות.
רונית תירוש: לא, אין לי תשובה.
משה גפני: אז תני לי להשיב.
משה גפני: אני לא מסכים בשום פנים ואופן להעלות את השכר, אם זה בכלל נקרא העלאה, של השרים לשכר הממוצע במשק כאשר לפי הנתונים שהראו כאן מדובר על העלאה.
משה גפני: אני לא מסכים לזה בשום פנים ואופן.
משה גפני: אני סברתי – ואני סבור גם עכשיו – שנושאי המשרה צריכים להראות דוגמה.
משה גפני: מראים דוגמה בעצם העובדה שלא נאבקים כל כך על שכר שהוא לא שכר נמוך.
משה גפני: השכר הוא לא שכר שאי אפשר לחיות אתו, הוא לא שכר שמביא מישהו לחרפת רעב, אלא מדובר על שכר שהוא שכר גבוה, גם של חברי הכנסת, גם של השרים, גם של השופטים, גם של הדיינים, גם של נשיא המדינה.
משה גפני: מדובר על שכר גבוה.
משה גפני: אנשים לא יבואו להתחנן על נפשם כמו שאמר שר המשפטים.
משה גפני: הם לא מתחננים על נפשם.
משה גפני: אני מנסה לעשות סדר.
משה גפני: ישבה ועדה על המדוכה של שכר השופטים, לא ועדת הכספים דנה בזה, אלא ועדה אחרת שישבה על המדוכה והביאה מסקנות.
משה גפני: ועדה ציבורית ישבה על השכר הזה וקבעה וזה בסדר ואני מקבל את זה ככתבו וכלשונו.
משה גפני: היו באים חברי הוועדה והיו מבקשים להקים ועדה ציבורית נוספת כי יש כאן בעיה כזאת או אחרת?
משה גפני: גם את זה הייתי עושה כמו שעשיתי בנושא של התשלומים לראש הממשלה לשעבר אריאל שרון.
משה גפני: הקמתי ועדה ציבורית ואני מחכה למסקנות.
משה גפני: יש שם עוד איזושהי בעיה מכיוון שרוצים להעביר אותו עכשיו לחווה.
משה גפני: אני לא אוהב את הדברים האלה שמתקבלות החלטות שהן החלטות שמתקבלות תחת לחץ או תחת כל מיני דברים כאלה.
משה גפני: אני רוצה שיהיה מנגנון אחיד ומותאם לכל קבוצה.
משה גפני: לא מה שמתאים לשופטים, מתאים לחברי הכנסת, ולא מה שמתאים לחברי הכנסת מתאים לשרים, אבל בסך הכול, הכול צריך להיות על השולחן באופן אחיד.
משה גפני: יש כנראה נושאים אחרים שאני אולי לא כל כך מבין אותם ויכול להיות שיש בי גם תמימות גדולה מדיי.
משה גפני: יכול להיות שאני חי בפלנטה אחרת.
משה גפני: אני לא מקבל את ההגדרות.
משה גפני: אנחנו לא מדברים כאן על אידיאולוגיה.
שלי יחימוביץ': אנחנו כן מדברים על אידיאולוגיה.
שלי יחימוביץ': יכול להיות שהאידיאולוגיה שלנו שונה.
משה גפני: אני לא מדבר על אידיאולוגיה.
שלי יחימוביץ': הכרה בחשיבות תפקידם של השופטים ובשונות שלהם מיתר נושאי המשרה, היא גישה אידיאולוגית שונה לדמוקרטיה.
שלי יחימוביץ': סיימתי, אבל זאת כן אידיאולוגיה.
שי חרמש: ולהביא לשם את האנשים הטובים ביותר.
שלי יחימוביץ': זאת כן אידיאולוגיה.
משה גפני: אני יכול להגיד את דעתי בוועדה הזאת?
שלי יחימוביץ': זאת תפיסת עולם.
משה גפני: ממש אין לזה שום קשר לאידיאולוגיה.
משה גפני: אנחנו מדברים על שופטים, אנחנו מדברים גם על דיינים.
שלי יחימוביץ': גם אצלך זאת אידיאולוגיה ולא רק אצלי.
משה גפני: אנחנו מדברים גם על קאדים.
משה גפני: הרב היישריק למשל הוא חבר טוב שלי, הוא ידיד שלי הרבה שנים, ולפי המצב הזה אני הולך לפגוע בשכר שלו.
משה גפני: אני נגד הדיינים?
משה גפני: אני נגד השופטים?
משה גפני: אני הולך לקבל כאן החלטה בשבוע הבא שאני מאמץ את גישת בית המשפט בנושא של האשפוז הסיעודי, שאני חותם על ההחלטה של בית המשפט, אז יש לי אידיאולוגיה נגד בית המשפט?
משה גפני: יש לי ויכוח עם בית המשפט העליון על דברים מאוד מאוד בשוליים אבל לא בנושאים של מערכת שלמה של משפט שאני תומך בשופטים.
משה גפני: תראי מה אני הולך לעשות כאן בשבוע הבא, שזאת החלטה חסרת תקדים מבחינת הגיבוי שבית המשפט יקבל ואז נראה מה יגיד שר המשפטים על ההחלטה הזאת.
משה גפני: הממשלה תצא מדעתה בגלל ההחלטה הזאת.
משה גפני: אין כאן אידיאולוגיה.
משה גפני: יש כאן נושא של שכר.
משה גפני: אין נושא אידיאולוגיה.
שלי יחימוביץ': אנחנו לא מדברים על התוכן של החלטות בית המשפט אלא על המערכת.
משה גפני: חברת הכנסת יחימוביץ, אני יושב ראש הוועדה בינתיים.
שלי יחימוביץ': אני מכירה בזה במאה אחוזים.
משה גפני: אני לא רוצה להחריף את העניין ולכן אני מציע שנקים צוות של ועדת הכספים בראשותי.
משה גפני: בצוות יהיה חבר רכז הקואליציה בוועדה, חבר הכנסת ציון פיניאן,  ורכז האופוזיציה בוועדה, חבר הכנסת יעקב אדרי.
משה גפני: אנחנו נבוא בדברים עם האנשים.
משה גפני: יתכן שנצטרך לעשות ועדה ציבורית ויתכן שאנחנו נקבל החלטה אחרי שנשמע את כולם.
משה גפני: את ההמלצות שלנו נביא להצבעה בוועדה.
משה גפני: על סדר היום שינויים בתקציב לשנת 2011, לרבות בקשות רביזיה על שינויים בתקציב לשנת 2011.
משה גפני: פניות מספר 106, 107 ו-109 –
רועי קונפינו: המטרה היא להעביר סכום של 620 מיליון שקלים לתקציב הביטחון.
רועי קונפינו: השימושים יפורטו בוועדה המשותפת.
יעקב אדרי: שוב אני נתקל בבעיה.
יעקב אדרי: מה זאת אומרת 620 מיליון שקלים ואתה לא רוצה להגיד לנו כלום?
רועי קונפינו: אנחנו נפרט בוועדה המשותפת.
רועי קונפינו: הנושא הזה נתון לסיווג.
משה גפני: אני אבקש שידברו אתי בטלפון ויסבירו לי.
משה גפני: זה סכום גדול מאוד.
משה גפני: אני לא חושב שחבר הכנסת אדרי או אני נגד, להפך, אנחנו בעד, אבל אני מבקש שמישהו מוסמך ידבר אתי.
משה גפני: פניות מספר 231 ו-232 –
אורי גבע: הפנייה נועדה לתקצוב שוטף בשכר המטה לביטחון לאומי בהתאם לביצוע בפועל.
אורי גבע: למטה לביטחון לאומי יש תקציב לתפעול ותקציב שכר שיש להם שונות גדולה משנה לשנה.
אורי גבע: בהתאם לביצוע בפועל אנחנו מתגברים את התקציב.
משה גפני: ה צ ב ע ה     פניות מספר 231 ו-232 – אושרו פה אחד     פניות מספר 256 ו-257 -
צחי דוד: הפנייה נועדה להעברת מיליון שקלים ממשרד התעשייה למשרד נגב וגליל לפרויקט עלי נגב, בהתאם להחלטת ממשלה.
משה גפני: מה זה שלב ג'?
צחי דוד: עלי נגב הוא פרויקט פיתוח מאוד משמעותי, כפר לחוסים אוטיסטים.
צחי דוד: יעקב אדרי:     	מאוד חשוב.
משה גפני: ה צ ב ע ה     פניות מספר 256 ו-257 – אושרו פה אחד
יעקב אדרי: זה דורון אלמוג.
משה גפני: כן, זה דורון אלמוג עם מר מורשטיין ועם הרב רבינוביץ.
משה גפני: הבטיחו שיקבלו עובדים מהקהילה באופקים אבל לא קיבלו.
יעקב אדרי: יש שם הרבה מאוד אפשרות לקבל עובדים.
יעקב אדרי: לא כדאי לעכב.
משה גפני: פניות מספר 268 ו-269 –     	אין  רפרנט.
משה גפני: פניות מספר 270 ו-271 -
טמיר כהן: ביקשו למשוך את זה.
משה גפני: פניות מספר 272 ו-273 –
יאיר אידר: הפנייה נועדה להעביר לתקציב פיתוח של המשרד 36 מיליון שקלים מהתקציב השוטף שעיקרם תגבור מערך ה-DNA ותגבור תקציב שיפוץ תחנות משטרה.
יאיר אידר: כמו כן, הפנייה מבצעת שינויים פנימיים.
משה גפני: ה צ ב ע ה     פניות מספר 272 ו-273 – אושרו פה אחד     פנייה מספר 274 –
דוד שטיינמץ: הפנייה נועדה לתקצב 24 מיליון שקלים בהרשאה להתחייב להטמנת קו חשמל והעתקת קו הביוב בפארק ההיי-טק בבאר שבע במסגרת ההיערכות להעתקת בסיסי צה"ל לנגב, בהמשך להחלטת הממשלה.
משה גפני: ה צ ב ע ה     פנייה מספר 274 – אושרה פה אחד     פניות מספר 275 ו-276 -     	אין רפרנט.
משה גפני: פנייה מספר 277 –
אורי גבע: הפנייה נועדה לתקצוב הוצאות פעילות ועדת טירקל, בהתאם להחלטת הממשלה בנושא.
אורי גבע: מדובר בתקצוב הוועדה לבחינת אירועי המשט בשנה שעברה, ועדת טירקל.
משה גפני: ה צ ב ע ה     פנייה מספר 277 – אושרה פה אחד     פניות 278 ו-279 -
רועי קונפינו: הפנייה נועדה להעביר סכום של 27 מיליון שקלים לצורך הקמת הרשות לפינוי מוקשים.
משה גפני: מה זה הקמת הרשות?
משה גפני: זה לפנות מוקשים או להקים רשות ולשלם משכורות?
רועי קונפינו: בהתאם לחוק שחוקק לפני כמה חודשים.
רועי קונפינו: תקציב הרשות קבוע בחוק והוא 27 מיליון שקלים והתקציב הזה שאנחנו מעבירים עכשיו נועד לממן את הקמת הרשות.
משה גפני: 27 מיליון שקלים להקמת רשות?
משה גפני: אני יכול להקים רשות ב-500 שקלים.
יעקב אדרי: זה מנגנון?
יעקב אדרי: לשכור בניין?
רועי קונפינו: תקציב הרשות קבוע בחוק.
רועי קונפינו: זאת לא החלטה של אגף התקציבים.
משה גפני: הכול בסדר, אבל אני שואל שאלה.
משה גפני: אתה מבקש מאתנו לאשר העברה תקציבית.
משה גפני: תאמר לנו כמה הולך למנגנון וכמה הולך לפינוי המוקשים.
רועי קונפינו: כשני מיליון שקלים הולכים לשכר.
רועי קונפינו: קצת פחות.
רועי קונפינו: אני חושב שישה אנשים ועוד שישה נוספים.
רועי קונפינו: שישה כבר קיימים.
יעקב אדרי: לפינוי המוקשים יתפרנסו עכשיו הרבה אנשים בגין הטרגדיה הזאת.
משה גפני: אני רוצה פירוט מדויק של ה-27 מיליון שקלים ולדעת מה עושים עם הסכום הזה.
משה גפני: פניות מספר 284 ו-285 –
אורי שמרת: מדובר בהעברה מגג לגג ממשרד ראש הממשלה למשרד החינוך וההפך, סך של 366 אלפי שקלים עבור תוכנית לטיפול בסחר בנשים ובנשים שעסקו בזנות.
אורי שמרת: שישה מיליון שקלים עבור פרויקטים למניעת אנטישמיות ושימור זיכרון השואה, 2,625 אלפי שקלים עבור השתתפות בפרויקט מסע ו-2,300 אלפי שקלים בהתאם להחלטת ממשלה 2467 מיום 21 בנובמבר 2010 בנושא שדרוג תשתיות הכותל.
משה גפני: מה זה שדרוג תשתיות הכותל?
אורי גבע: התוכנית החמש שנתית לשדרוג רחבת הכותל, בעקבות התגברות זרם המבקרים.
משה גפני: זה משרד ראש הממשלה?
אורי גבע: משרד ראש הממשלה.
יעקב אדרי: למורשת הכותל.
אורי גבע: זה במסגרת סעיף 04.
משה גפני: ה צ ב ע ה     פניות מספר 284 ו-285 – אושרו פה אחד     פניות מספר 286 ו-287 -
משה גפני: דברו קודם עם חבר הכנסת פיניאן.
משה גפני: אין רביזיה.
משה גפני: ציון יגיד לי מתי להביא את הפנייה.
משה גפני: פנייה מספר 288 –     	אין רפרנט.
משה גפני: פנייה מספר 290 –
אורי שמרת: הפנייה נועדה לביצוע השינויים הבאים: השתתפות משרד החינוך במשרד לביטחון פנים בסך של 2,000 אלפי שקלים עבור פעילויות לשעת חירום, תקצוב סך של 5,079 אלפי שקלים עבור שילוב תלמידים מהמגזר החרדי בחינוך הטכנולוגי ושינויים פנימיים בתקציב.
אורי שמרת: השתתפות משרד הביטחון ומשרד החינוך בסך של 4,266 אלפי שקלים עבור השלמת בחינות בגרות לחיילים לוחמים.
משה גפני: מה זה שילוב המגזר החרדי בחינוך הטכנולוגי?
אורי שמרת: מדובר בפרויקט שיוצא בשנת הלימודים תשע"ב, פתיחה של עשרים כיתות של חינוך טכנולוגי למגזר החרדי.
משה גפני: אנחנו אישרנו כאן העברה – שנתיים שאנחנו מאשרים העברות – לחינוך הטכנולוגי החרדי.
משה גפני: יש שלושה או ארבעה בתי ספר של חינוך טכנולוגי, בתי ספר חרדים לחינוך טכנולוגי.
משה גפני: אתם אמרתם במשרד החינוך שאי אפשר להעביר, שהקריטריונים לא מאפשרים להעביר.
משה גפני: בתי הספר הולכים להתמוטט ולקרוס.
משה גפני: אם אנחנו מאשרים את זה, אני יושב כאן כמו חכם בחלם, אני הולך להעביר כאן לתוכנית שאני לא יודע מהי, של שילוב חרדים בחינוך הטכנולוגי בשעה שבתי ספר קיימים מתרסקים לחלוטין.
משה גפני: דיברו אתי ביום שישי.
משה גפני: דיברתי עם אגף התקציבים וזאת התשובה שאני מקבל?
משה גפני: אתם עושים תוכניות עתידיות עם כסף עתידי בשעה שיש בתי ספר קיימים ואי אפשר להעביר להם כסף?
משה גפני: היועצת המשפטית של משרד החינוך לא מאפשרת להעביר ואגף התקציבים אמר שיעביר באופן כזה שיהיה אפשר?
משה גפני: אתם באמת מבקשים שאני אאשר את זה?
משה גפני: מה אתם חושבים שאני אעשה?
משה גפני: משה, אולי אתה יודע לענות לי?
משה גפני: הרחבת הכיתות במגזר החרדי תאפשר גם לתת לכיתות קיימות היום במגזר החרדי תמיכה נוספת בהתאם לאותה רמת תקצוב.
משה גפני: יש תלמידים?
משה גפני: כי שם יש תלמידים.
משה גפני: גם כאן יש לכם תלמידים?
משה גפני: יצא קול קורא והגישו.
משה גפני: אני מבקש קודם לפתור את הבעיה  שם.
משה גפני: בוא נאמר שזה כרוך אחד בשני.
משה גפני: אלה אותם קריטריונים לאלה שהיו ואלה שיהיו.
משה גפני: אז תעשו את הקריטריונים.
משה גפני: התקציב הזה שנמצא כאן מיועד גם לקודמים.
משה גפני: אתה מבין איפה אני עומד עכשיו?
משה גפני: אני שנה אחרי שנה, ואגף התקציבים מעביר את הכסף ובתי הספר מתרסקים.
משה גפני: פתאום אני בא לאשר חינוך טכנולוגי חרדי כשאני יודע שזה לעשות צחוק.
משה גפני: יש את בתי הספר הקיימים וכל הזמן הממשלה מדברת על כך שצריך לעודד את החינוך הטכנולוגי החרדי וכל מה שנלווה לזה, ובינתיים בתי הספר נופלים.
משה גפני: הם ייסגרו.
משה גפני: אני אאשר את ההעברה הזאת?
משה גפני: אני רוצה פתרון.
משה גפני: אני מבקש מאגף התקציבים.
משה גפני: אבל הפתרון נמצא בתוך ההעברה הזאת.
משה גפני: הוא כולל גם את בתי הספר הקיימים.
משה גפני: אם לא תעביר את הסכום הזה, לא יהיה פתרון גם לבתי הספר הקיימים היום.
משה גפני: אבל אנחנו בדקנו את זה.
משה גפני: הקריטריונים שגובשו עכשיו מאפשרים גם לתקצב את הכיתות הקיימות.
משה גפני: לא צריך לגבש קריטריונים ייחודיים רק לגבי הכיתות הקיימות.
משה גפני: ה צ ב ע ה     פנייה מספר 290 – אושרה פה אחד     אני מגיש רביזיה.
משה גפני: אני מבקש לדבר אתך.
משה גפני: אני מבין מה אתה אומר, אבל סוף כל סוף הצלחנו לפתור את הבעיה.
משה גפני: לפני הישיבה בדקנו באגף התקציבים ואמר מי שאמר שזה לא זה.
משה גפני: אני לא יודע עם מי בדקת.
משה גפני: עם בכיר באגף התקציבים.
משה גפני: פניות מספר 292 ו-293 –
צחי דוד: הפנייה נועדה לתקצב תוספת של 4.8 מיליון שקלים בתקציב המשרד לשירותי דת  בהתאם להחלטת ועדת הכספים בעת תיקון הקריטריונים לשינוי שיעורי ההשתתפות במועצות הדתיות.
משה גפני: ה צ ב ע ה     פניות מספר 292 ו-293 – אושרו פה אחד     פניות מספר 314 עד 316 -     	אין רפרנט.
משה גפני: פניות מספר 318 ו-319 –     	אין רפרנט.
משה גפני: פניות מספר 320 עד 322 –
דני גלושנקו: הפנייה נועדה לתקצב את קרן המחקר והפיתוח גרמניה-ישראל, קרן גיב, בסכום של כ-8,5 מיליון שקלים.
משה גפני: היה צריך לעשות את זה כבר הרבה קודם.
דני גלושנקו: הפנייה הגיעה אלינו וטופלה.
משה גפני: המצב הוא שהייתה כאן איזושהי הזנחה של ההסכם הזה.
דני גלושנקו: ההסכם, ברגע שהגיע אלינו, טופל.
דני גלושנקו: מדובר בסכום של כ-8,5 מיליון שקלים מתקציב משרד האוצר ובנוסף כולל חלק של הוועדה לתכנון ותקצוב בסכום של כ-3,2 מיליון שקלים.
דני גלושנקו: לקרן.
משה גפני: למה זה עובר דרך הוועדה לתכנון ותקצוב?
דני גלושנקו: לא. ה-ות"ת גם משתתפת בתקצוב שעובר לקרן.
דני גלושנקו: זה כולל חלק של משרד המדע שכבר מן הסתם הכסף נמצא אצלו, חלק האוצר וחלק ה-ות"ת שמועבר בפנייה הזאת.
משה גפני: ה צ ב ע ה     פניות מספר 320 עד 322 – אושרו פה אחד     פניות מספר 210 ו-211 -
צחי דוד: הפנייה נועדה לתקצוב 4.8 מיליון שקלים בתקציב המרכז למיפוי ישראל, בהתאם לסיכום התקציבי אתם ולתוספת של עשרים תקני רכב.
יעקב אדרי: אני מבין שמדובר בהוספת עשרים רכבים.
צחי דוד: המרכז למיפוי ישראל, אלה חבר'ה שעושים גיאודזיה וממפים את ישראל בשטח.
משה גפני: הרכבים הקיימים לא מספיקים?
צחי דוד: לא. הם נמצאים בגירעון מתמשך.
צחי דוד: נקלטו שם לפני מספר שנים לא מעט עובדים.
משה גפני: מה עושים העובדים?
צחי דוד: הם עובדי שטח, יוצאים לשטח וממפים, בודקים נקודות ישנות, בודקים מפות ישנות, עושים השוואות.
טמיר כהן: אפשר לשאול על חרדים.
משה גפני: אין חרדים.
משה גפני: כבר התייאשתי מהם.
צחי דוד: לא מדויק.
צחי דוד: יש פרויקט עם המכללה הטכנולוגית בבני ברק, עם הטכניון ובשיתוף ות"ת לקבוצה של כחמישים חרדים מבני ברק.
צחי דוד: המטרה היא להכשיר אותם הכשרה אקדמאית כגיאודטים, שזה מקצוע מרכזי בו מעסיקים במרכז המיפוי.
משה גפני: כבר התחילו עם זה?
צחי דוד: זה מתחיל תוך חודשיים או שלושה.
צחי דוד: מדובר בחמישים אנשים והמטרה היא שכל מי שיסיים את הפרויקט הזה, ישריינו לו מקום עבודה.
משה גפני: מי החליט על הפרויקט?
צחי דוד: זאת יוזמה של מרכז למיפוי ישראל בשיתוף ות"ת ובשיתוף משרד התעשייה, פרויקט די משמעותי שיתחיל בעוד מספר חודשים.
משה גפני: ה צ ב ע ה     פניות מספר 210 ו-211 – אושרו פה אחד
קריאה: אדוני אפשר לחזור לפנייה הקודמת, 318 ו-319?
משה גפני: אתה הרפרנט?
קריאה: אני מחליף את הרפרנטית שלא יכלה להגיע.
משה גפני: תשאיר את זה לישיבה הבאה.
משה גפני: פניות מספר 280 עד 283 -
דוד שטיינמץ: מדובר כאן בהרחבת הסכם ההתקשרות עם הג'וינט להפעלת מרכזי תעסוקה לאוכלוסייה הבדואית בנגב.
דוד שטיינמץ: זה פרויקט משותף של הג'וינט עם משרד התעשייה, עם המשרד לפיתוח הנגב והגליל והרשות לפיתוח כלכלי של מגזר המיעוטים.
דוד שטיינמץ: מדובר כאן בסכום של 2,750 מיליון שקלים וההתקשרות הזאת אומרת שכל הכסף יעוגן במשרד והם יפעילו את הפרויקט.
ציון פיניאן: כשתהיה הצבעה, אני אגיש רביזיה.
משה גפני: ה צ ב ע ה     פניות מספר 280 עד 283 – אושרו פה אחד
משה גפני: יש בקשת רביזיה של חבר הכנסת ציון פיניאן.
דוד שטיינמץ: אני רק רוצה לציין שאי טיפול ואישור כאמור יביא לפיטורי עשרות עובדים כיום.
משה גפני: נעבור להודעות.
משה גפני: הודעה מספר 51003 – דיור ממשלתי     	אין רפרנט.
משה גפני: הודעה מספר 60007 – משרד החינוך
אורי שמרת: מדובר בעודפים של סעיף 60, סעיף הפיתוח של מינהל החינוך.
אורי שמרת: הבנתי שהגשת רביזיה למשהו שלא קשור לסעיף הזה.
קריאה: עיכבת וביקשת הסבר של שיפוצי קיץ.
אורי שמרת: זה לא קשור לסעיף 60.
משה גפני: משה, דיברנו על העניין.
משה גפני: ה צ ב ע ה     הודעה מספר 60007 –  אושרה פה אחד     הודעה מספר  55005 -
אורי גבע: הפנייה נועדה להעברת עודפים מחויבים בתקציב הפיתוח של שירותי עיבודים, שע"מ.
משה גפני: הייתי צריך לקבל תשובות על שע"מ.
אורי גבע: שלחנו תשובה.
אורי גבע: לגבי מספר העובדים החרדים.
אורי גבע: אנשי שע"מ עשו בדיקה בתוך היחידה.
אורי גבע: שלחנו תשובה ובה מספרים, אם זה מעניין.
משה גפני: תקריא.
אורי גבע: בשע"מ מועסקים, בין העובדים הקיימים, 13 נשים חרדיות, מהן 12 במגזר התכנון והתכנות ואחת עובדת ביחידת הביצוע.
אורי גבע: בנוסף לכך מועסקים עשרה גברים מהם תשעה בתחום התכנון והתכנות ואחד באחזקה.
אורי גבע: בנוסף לכך ייקלטו, בתהליכי קליטה, כ-17 עובדים חדשים כאשר גם הם בתחום התכנות.
משה גפני: איך אתם יודעים מי הם חרדים?
אורי גבע: אנשי שע"מ עשו בדיקה בתוך היחידה, עברו בין העובדים ושאלו.
משה גפני: איך הם יודעים שזה כך וכך נשים חרדיות וכך וכך גברים חרדים?
משה גפני: איך הם ראו את זה?
אורי גבע: שאלות אישיות.
משה גפני: והגיעו למסקנה.
אורי גבע: ספירה מדויקת.
משה גפני: מי עשה את השאלות האלה?
משה גפני: אני צריך את זה כי כולם שואלים אותי.
אורי גבע: מי שביצע את זה, זאת מנהלת משאבי אנוש של שע"מ.
משה גפני: שיפמן, תיצור אתה קשר.
משה גפני: כולם אומרים שחרדי זה לא דת, לא גזע, לא מין, ומתברר שאפשר ואם רוצים, אפשר להגיע.
משה גפני: ה צ ב ע ה     הודעה מספר  55005 – אושרה פה אחד      הודעה מספר 12003 – גמלאות ופיצויים
יאיר אידר: הפנייה נועדה להעביר עודפים בתקציב מינהלת הגמלאות, עשרים אחוזים מהעודפים המחויבים.
משה גפני: ה צ ב ע ה     הודעה מספר 12003 – אושרה פה אחד     הודעה מספר 19011 – משרד המדע     	אין רפרנט.
משה גפני: הודעה מספר 45001 - 	 	אין רפרנט.
משה גפני: הודעה מספר 13027 –     	אין רפרנט.
משה גפני: הודעה מספר 42004 –
צחי דוד: הפנייה נועדה להעביר עודפים מחויבים – דרך אגב, היא גם אושרה בפעם הקודמת – בתקציב מענקי בינוי ושיכון, תקציב הסיוע.
צחי דוד: עודפים מחויבים בתקציב הסיוע הם אך ורק התחייבויות לבנקים בגין עמלות, כפי שהסברתי.
משה גפני: ה צ ב ע ה     הודעה מספר 42004 – אושרה פה אחד
קריאה: מה עם הפניות בקשר לגז?
משה גפני: לא. אני משאיר את זה.
משה גפני: אני צריך לדעת לגבי ההולכה.
משה גפני: על סדר היום התנאים הנלווים לנושאי משרה ברשויות השלטון.
משה גפני: בישיבה הקודמת דיברנו על התנאים  הנלווים והתברר שיש תנאים נלווים לנושא משרה בסקטורים השונים ואלה יכולים להיות שרים, זה יכול להיות נשיא המדינה, אלה יכולים להיות שופטים ודיינים, שחלקם לא מוסדרים בהחלטה – מתבצעים אבל לא מוסדרים בהחלטה – ואני רואה את זה בחומרה רבה.
משה גפני: לא יכול להיות שדברים כאלו לא יוסדרו, דבר שלא קיים בשום סקטור אחר במשק כאשר ללא החלטה מקבלים תנאים נלווים.
משה גפני: גיליתי גם שיש תנאים שמקבלים שרים ולא מקבלים שופטים למשל ויכול להיות אולי ההפך ובעניין הזה ביקשתי מהיועצת המשפטית של הוועדה שתשב עם נציגות הממשלה ועם נציגות השופטים כדי לנסות להגיע למנגנון מוגדר.
משה גפני: בסופו של הדיון הזה – בין אם הוא יסתיים היום ובין אם הוא יסתיים בעוד ישיבה – נדע שהדברים מוסדרים  ומכאן ואילך, אם רוצים לקבל החלטה על תנאי נלווה לנושאי משרה, זה צריך לבוא לוועדה וצריך לקבל את אישורה, כך שהדברים יוסדרו כפי שהם צריכים להיות במינהל תקין.
שגית אפיק: אכן ועדת הכספים היא זאת שקובעת את מה שנקרא התשלומים האחרים שנלווים למשכורת, לשכר היסוד, והתשלומים האחרים האלה כוללים שורת הטבות בעיקר לעניין החלטת שכר השרים שהוחלטה בשנת 1985 ומאז בוצעו בה מעט מאוד תיקונים בוועדת הכספים.
שגית אפיק: התברר שלצדה של ההחלטה יש מה שנקרא חוברת זכויות שרים ובחוברת מעוגנות הטבות נוספות שחלק מהשרים מקבלים, אולי כל השרים מקבלים, אבל תלוי במשרד הממשלתי שבו הם יושבים.
שגית אפיק: כמו שאמר יושב ראש הוועדה, כוונת הוועדה הייתה ליצור אחידות כאשר המטרה של האחידות היא גם ליצור אחידות בין השרים לבין עצמם, בין סגני השרים לבין עצמם, וגם אחידות בין כלל נושאי המשרה כך שהחלטות השכר יהיו יותר מסודרות.
משה גפני: כשאת אומרת בין השרים לבין עצמם – יכול להיות שחברי הוועדה אינם מודעים למה שאת אומרת – זה שיכול להיות מצב שיש שרים בממשלה וחשב של משרד מאשר לשר שלו דבר מסוים וחשב של משרד אחר לא מאשר.
יעקב אדרי: נתקלתי בזה.
משה גפני: זה אבסורד שאין כדוגמתו.
משה גפני: אני לא מדבר על ההשוואה בין הסקטורים השונים אלא מה קורה בתוך סקטור אחד כאשר חשב של משרד מאשר וחשב אחר לא מאשר.
משה גפני: זה דבר אבסורדי ולכן צריך לקבל החלטה מה כן ומה לא.
משה גפני: מה שכן, מחייב את כל החשבים ומה שלא, אוסר על כל החשבים.
שגית אפיק: ככל שתהיה יותר הסדרה בתוך החלטת השכר, ככה תהיה יותר אחידות וכך אני חושבת שזה יקל גם על מזכירות הממשלה לפקח על הביצוע של ההחלטה הזאת.
שגית אפיק: צריך להבחין גם בעניין הזה וכשנעבור על שורת התנאים הנלווים, על שורת ההטבות, צריך להבחין בין הטבה שהיא דומה יותר לכלי עבודה שלמעשה אותה אנחנו לכאורה לא מחויבים לעגן בהחלטת השכר משום שזה כלי עבודה ולא תשלום נלווה שהוא בגדר הטבה, לבין מה שזו באמת הטבה מובהקת או הטבה שנמצאת בתחום האפור לפי המבחן.
שגית אפיק: נתחיל עם החלטת שכר שרים וסגני שרים.
שגית אפיק: אני אעבור בקצרה על תשלומים אחרים שהיום השרים וסגני השרים מקבלים בפועל -  ויתקנו אותי ממזכירות הממשלה ככל שאני טועה – למרות שזה לא מעוגן בהחלטות השכר של הוועדה.
שגית אפיק: אם אני מבינה נכון, כל הנושא של הוצאות בחוץ לארץ.
שגית אפיק: היום המדינה נושאת בהוצאות הלינה של שר לגבי הנסיעות שלו לחוץ לארץ במסגרת התפקיד שלו.
שגית אפיק: זה משולם לשר מכוח החלטת ממשלה ומכוח הנחיה שיש מטעם ראש הממשלה והנושא הזה מעוגן כרגע בחוברת זכויות שרים.
יעקב אדרי: ראיתי שמציעים לגבי בת זוג.
יעקב אדרי: ראש הממשלה החליט לגבי שרים ואני חושב שמפילים כאן תיק על ראש הממשלה.
שגית אפיק: תכף נראה.
משה גפני: אנחנו צריכים לקבל החלטה לא להפיל את זה על אף אחד.
שגית אפיק: אולי נשמע את עמדת מזכירות הממשלה.
: אם אפשר להתייחס לנושא הנסיעות.
משה גפני: אני מציע ששגית בקצרה תאמר את כל הנושאים, תרשמי אותם וכמובן אנחנו נרצה את ההתייחסות גם של מזכירות הממשלה וגם של הנהלת בתי המשפט במה שנוגע לשופטים.
שגית אפיק: בסקרה אני אומר מה הדברים שהיום לא מעוגנים בהחלטת השכר וקיימים.
יעקב נאמן: זאת החוברת של הכנסת.
יעקב נאמן: לא של הממשלה.
שגית אפיק: לא. זאת החוברת של הכנסת אבל יש חוברת של הממשלה שנקראת חוברת זכויות השרים וזאת החוברת הזאת.
שגית אפיק: זאת החוברת של הכנסת שכוללת את החלטות ועדת הכספים, אבל יש חוברת שנקראת חוברת זכויות שרים והיא כוללת הטבות נוספות שלא תמיד מעוגנות בהחלטת השכר וזאת שאלה אם צריך לעגן את כולן אבל זאת שאלה אחרת.
יעקב נאמן: השאלה אם זה שכר.
משה גפני: אם אלה תנאים נלווים לשכר או שזה כלי עבודה.
שגית אפיק: אמרתי, נסיעות לחוץ לארץ וכמו שאמר גם חבר הכנסת אדרי, צירוף בן/בת זוג לנסיעה לחוץ לארץ.
יעקב אדרי: לא של ראש הממשלה שזה מאושר.
יעקב אדרי: את מדברת על השרים.
שגית אפיק: אנחנו מדברים על השרים.
משה גפני: שרים.
משה גפני: זה לא ראש ממשלה.
ציון פיניאן: צריך את האישור של ראש הממשלה.
יעקב אדרי: לא. כתוב כאן שאם שר רוצה להוציא את בת זוגו, הוא צריך אישור של ראש הממשלה.
יעקב אדרי: אני אומר שמפילים עליו תיק.
משה גפני: צריך להוציא את זה.
שגית אפיק: שירותי תקשורת בבית.
שגית אפיק: היום השרים זכאים לקו טלפון רשמי ולקו נוסף לצורכי פקס ואינטרנט בבית.